OpenLLM-France/wikimedia huggingface dataset:
# Carles Castillo Rosique

Carles Castillo Rosique (Tarragona, 1975) és un advocat i polític català, diputat al Parlament de Catalunya en l'onzena, dotzena i tretzena legislatures.
Els seus pares són originaris de Cartagena. Es llicencià en dret a la Universitat Autònoma de Barcelona, especialitzat en dret d'empresa i en dret urbanístic, i ha treballat pel despatx Kesse Advocats de Tarragona, del que n'és soci. Durant la seva etapa d'estudiant fou membre del secretariat d'estudiants de la Universitat Rovira i Virgili per l'AJEC.
Entre 1999 i 2004 fou primer secretari de la Joventut Socialista de Catalunya a les comarques de Tarragona. A les eleccions municipals espanyoles de 2003, 2007, 2011 i 2015 fou escollit conseller de Tarragona. Fou conseller de Seguretat Ciutadana, Mobilitat i Llicències (2007-2011) i tinent d'alcalde responsable de Seguretat Ciutadana i Urbanisme (2011-2015). Fou elegit diputat a les eleccions al Parlament de Catalunya de 2015 i a les de 2017. És membre i impulsor d'un corrent intern catalanista del PSC que es diu Juliol del 78 i va ser part del corrent Roj@s del PSOE que demanava un gir a l'esquerra de la formació estatal.
L'1 de setembre de 2020 anuncià que es donava de baixa de la seva militància al PSC tot i mantenir-se com a diputat al Parlament de Catalunya però al grup mixt. D'entre els motius, exposà el seu desacord amb el fet que el PSOE mantingués el seu suport a la monarquia tot i els casos de corrupció d'aquesta última, o que es trobés amb el complex de la formació política davant les seves visites als presos polítics catalans com Oriol Junqueras. El dia 3 comunicà que també deixaria l'escó que mantenia durant la següent sessió plenària del Parlament.
Castillo tornà al Parlament després de les eleccions de 2021, en què es presentà com a número 4 de a llista d'ERC per Tarragona.

## Referències

* ↑ Unidas por la historia y la sangre, La Opinión de Murcia, 22 d'octubre de 2013
* ↑ Carles Rosique Arxivat 2019-05-28 a Wayback Machine. al web del PSC
* ↑ Retrats (XIII): Carles Castillo (PSC), 23 de febrer de 2013
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].
* ↑ Puig, Xavier. «Carles Castillo: "Abans teníem cert complex de ser poc catalans, ara de ser poc espanyols"». El Temps, 27-03-2013. [Consulta: 1r maig 2020].
* ↑ «Un diputado del PSC rompe su carné por la deriva del partido: Demasiadas diferencias». El País, 01-09-2020 [Consulta: 1r setembre 2020].
* ↑ «Un diputat es dona de baixa del PSC pel suport a la monarquia i l'actitud amb els presos polítics». Vilaweb, 01-09-2020 [Consulta: 1r setembre 2020].
* ↑ «Castillo anuncia que deixarà l'escó de diputat al pròxim plenari després de donar-se de baixa del PSC». Tarragona21, 04-09-2020 [Consulta: 4 setembre 2020].
* ↑ «ERC incorpora l'exdiputat del PSC Carles Castillo com a número 4 per Tarragona». Diari Ara.

## Enllaços externs

* Blog de Carles Castillo
# Troy (Alabama)

Troy és una població dels Estats Units a l'estat d'Alabama. Segons el cens del 2000 tenia 13.935 habitants.

## Demografia

Segons el cens del 2000, Troy tenia 13.935 habitants, 5.583 habitatges, i 3.187 famílies La densitat de població era de 205 habitants/km².
Dels 5.583 habitatges en un 28,1% hi vivien nens de menys de 18 anys, en un 36,6% hi vivien parelles casades, en un 17,2% dones solteres, i en un 42,9% no eren unitats familiars. En el 33,4% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,98.
Per edats la població es repartia de la següent manera: un 22,6% tenia menys de 18 anys, un 24,2% entre 18 i 24, un 24,6% entre 25 i 44, un 17,5% de 45 a 60 i un 11,1% 65 anys o més.
L'edat mediana era de 27 anys. Per cada 100 dones hi havia 86 homes. Per cada 100 dones de 18 o més anys hi havia 81,8 homes.
La renda mediana per habitatge era de 25.352 $ i la renda mediana per família de 39.601 $. Els homes tenien una renda mediana de 29.190 $ mentre que les dones 20.368 $. La renda per capita de la població era de 15.589 $. Aproximadament el 17,7% de les famílies i el 23,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Troy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 juliol 2010].
* ↑ «Geographic Comparison Table- Troy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Ielkhi

Ielkhi (en rus: Елхи) és un poble de la República de Mordòvia, a Rússia, segons el cens del 2010 tenia 52 habitants, pertany al municipi de Kozlovka.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Marly (Nord)

Marly és un municipi francès, situat a la regió dels Alts de França, al departament del Nord. L'any 2006 tenia 11.915 habitants. Limita al nord-est amb Saint-Saulve, a l'est amb Estreux, al sud-est amb Saultain, al sud-oest amb Aulnoy-lez-Valenciennes i al nord-oest amb Valenciennes.

## Barris

* Centre
* La Briquette
* Les Floralies
* Les Fontinettes
* Le Petit Cavin
* La Rhônelle

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 7.435 | 13.114 | 15.390 | 14.320 | 12.081 | 11.666 | 11.915 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1984-1989 | Jean-Claude Rorive | PCF |
| 1989-2008 | Philippe Duée | Divers droite |
| 2008- | Fabien Thiémé | PCF |
# Tongkoko

El Tongkoko és un estratovolcà que es troba a l'extrem nord-est de l'illa de Cèlebes, Indonèsia. El cim s'alça fins als 1.149 msnm. La darrera erupció documentada va tenir lloc el 1880.
El Reserva Natural de Tangkoko Batuangus és una àrea protegida on es troben espècies com el macaco negre de Sulawesi i el tarser espectral.

## Referències

* 1 2 Tangkoko-Duasudara a Global Volcanism Program, Smithsonian Institution
# Boletín de la Delegación de la Cámara Oficial de Industria de Barcelona en Igualada

Boletín de la Delegación de la Cámara Oficial de Industria de Barcelona en Igualada va ser una publicació d'informació econòmica editada a Igualada entre els anys 1925 i 1926.

## Descripció i continguts

S'imprimia als tallers de Nicolau Poncell. Tenia vuit pàgines, a dues columnes, amb un format de 27 x 17 cm. El primer número va sortir l'agost de 1925 i l'últim, el 6, el gener de 1926.
A l'article de presentació deien que, com a delegació de la Càmara, els objectius del butlletí eren «dar a conocer la obra que realiza, estudiar los problemas que afecten a la vida industrial del Partido Judicial de Igualada, publicar todas las disposiciones que el Gobierno dicte y puedan interesar a los productores y, finalmente, informar sobre el movimiento de nuestros mercados y producción ... Se repartirà gratuitamente a todos los industriales del Partido Judicial de Igualada y se remitirá a todas las entidades económicas nacionales y las españolas del extranjero al objeto de que nuestra producción comarcal sea conocida en todos los mercados».
Hi havia articles de Josep Vall Fàbregas, Jaume Costa i Manuel Mateu.

## Referències

* ↑ Miret Solé, M. Teresa. La premsa a Igualada (1808?-1982). Barcelona: Generalitat de Catalunya, 1983, p. vol. 1, p. 357.
* ↑ Boletín de la Delegación de la Cámara Oficial de Industria de Barcelona en Igualada, 1, 01-08-1925.

## Localització

* Biblioteca Central d'Igualada. Plaça de Cal Font. Igualada (col·lecció completa i relligada).

## Enllaços externs

* https://trencadis.diba.cat/
# Carrasca

La carrasca és un arbre de la família de les fagàcies, molt semblant a l'alzina (Quercus ilex). Fins fa pocs anys es considerava que la carrasca i l'alzina eren subespècies de la mateixa espècie però actualment es consideren espècies separades tot i que també hi ha amb freqüència híbrids espontanis entre les dues espècies.
La seva capçada és densa i el seu port acostuma a ser menor que l'alzina. Les fulles són curtes i amplament ovato-el·líptiques verdes a grisenques a l'anvers més o menys pubescent i gris tomentós al revers amb de 5 a 8 parells de nervis laterals. Com l'alzina és una planta monoica, les flors masculines formen aments i les femenines són menudes i aïllades. L'aglà sovint és dolça i comestible (el gust, un cop extreta la pell marró que és amargant, recorda lleugerament el de la castanya).
Sinonímies: Quercus ballota, Quercus rotundifolia i Quercus ilex ballota. En català també se l'anomena carrascla, alzina glanera o alzina de glans dolces

## Distribució geogràfica

Es troba fonamentalment i s'adapta bé al clima mediterrani interior de tendència continental. Viu des del nivell del mar fins als 1.700 metres d'altitud.
Distribució als Països Catalans: contrades mediterrànies seques, on és molt comú a tot el País Valencià, el ponent del Principat de Catalunya i de forma cultivada o rarament subespontània a les Illes Balears (Eivissa).
El Carrascar de la Font Roja, a la Serra del Menejador (Alcoià) és un dels boscs de carrasca o carrascars més representatius del País Valencià.
La Carrasca de Culla, a l'Alt Maestrat, és potser la carrasca monumental més destacada del País Valencià.

## Referències

* ↑ «carrasca». Diccionari de la llengua catalana de l'IEC. Institut d'Estudis Catalans.
* ↑ diccionari.cat
* ↑ Flora dels Països Catalans Volum II pàgina 509
* ↑ VILLATUERTA, NUESTRO PUEBLO, p. 55 [Consulta: 18 febrer 2022].
* ↑ https://dlc.iec.cat/Results?DecEntradaText=carrascla&AllInfoMorf=False&OperEntrada=0&OperDef=0&OperEx=0&OperSubEntrada=0&OperAreaTematica=0&InfoMorfType=0&OperCatGram=False&AccentSen=False&CurrentPage=0&refineSearch=0&Actualitzacions=False
* 1 2 Vallès, J.; Veny, J.; Vigo, J.; Bonet, M.À.; Julià, M.A.; Villalonga, J.C.. Noms de plantes. Corpus de fitonímia catalana (en castellà). Termcat, Centre de Terminologia, amb la col·laboració de Universitat de Barcelona, 2014, p. 93. ISBN 978-84-475-3855-3 [Consulta: 18 febrer 2022].
* ↑ «ALZINA GLANERA – fotoagricolaforestal» (en castellà), 21-10-2021. [Consulta: 18 febrer 2022].
* ↑ Pascual, Ramon. Guia dels arbres dels Països Catalans. 3a edició. Barcelona: Pòrtic Natura, 1994, p. 94-95. ISBN 84-7306-390-2.
# Hopeless Records

Hopeless Records és un segell discogràfic independent estatunidenc ubicat a Van Nuys, un barri de la Vall de San Fernando. Va ser fundat el 1993 per Louis Posen centrat en la música punk rock, pop punk, post-hardcore i rock alternatiu.
Conjuntament amb el subsegell Sub City Records, organitza cada primavera el Take Action Tour per a lluitar contra el suïcidi juvenil i conscienciar-ne la població.
Ha publicat treballs de grups com Sum 41, Avenged Sevenfold, Circa Survive, Guttermouth, New Found Glory, Samiam, Silverstein o Yellowcard.

## Referències

* ↑ «About Hopeless Records». Punknews.org. [Consulta: 8 març 2015].
* ↑ «Louis Posen of Van Nuys' Hopeless Records looks back on 25 years of hard work, good times and punk rock». , January 16, 2019.
* ↑ «CSUN alumnus transcends music industry with music label Hopeless Records». , September 21, 2011.
* ↑ «Hopeless? That's just a name». , March 16, 2006.
* ↑ «How Hopeless Records has Thrived for a Quarter Century in Indie Punk». , January 18, 2019.
* ↑ «Hopeless Records launches P Is For Panda imprint». Alternative Press. Alternative Press Magazine, Inc, July 24, 2008. [Consulta: July 22, 2017].
* ↑ Roeschlein, Shane. «Taking Action, One Tour at a Time: an Interview with Louis Posen | A Coat of Red Paint In Hell». Acoatofredpaintinhell.wordpress.com, 06-12-2007. [Consulta: 8 març 2015].
* ↑ «more-about-us». Arxivat de l'original el July 11, 2012. [Consulta: October 14, 2010].
# Margarida d'Hongria

* No s'ha de confondre amb Margarida d'Hongria (emperadriu romana d'Orient).
Margarida d'Hongria (Castell de Klis, Croàcia, 27 de gener de 1242 – Convent de la Mare de Déu, Nyulak szigete (actual Illa de Margarida, Budapest, 18 de gener de 1271) va ser una princesa d'Hongria, monja, avui venerada com a santa per l'Església catòlica.

## Vida

Va néixer al castell de Klis, com a vuitena i última filla (novena de deu nens) de Bela IV d'Hongria i Maria Lascaris. Era neboda de santa Elisabet d'Hongria i germana petita de santa Kinga de Polònia i la beata Violant. Quan va néixer, els seus pares eren exiliats a Croàcia durant la invasió mongola d'Hongria (1241–1242): els seus pares van fer el vot que si Hongria era alliberada dels mongols, consagrarien la nova filla a la vida religiosa. Per això, només amb quatre anys, Margarida va ingressar a les monges dominiques, al convent de Veszprém, en 1245.
Sis anys després, va anar al convent de la Mare de Déu que els seus pares havien fundat a la Nyulak Szigete (Illa dels Conills), prop de Buda (avui, Illa de Margarida i part de Budapest) Hi passà la resta de la seva vida com a monja, malgrat els intents del seu pare d'acordar un matrimoni amb el rei Ottokar II de Bohèmia. Quan va fer els divuit anys, va fer els vots solemnes i va confirmar la seva opció. Va dur una vida molt austera amb grans penitències que feia voluntàriament.
La seva vida es troba narrada a la Llegenda de Santa Margarida, escrita cap al segle xiv en llatí i traduïda a l'hongarès al segle xv.
* Mort de la santa, per Joszéf Molnár, 1857
* Antiga tomba de la santa a l'illa de Margarida, on hi havia el convent
* Relíquia a Esztergom

## Veneració

Va ser venerada com a santa ja mentre vivia i va morir en olor de santedat. Només morir, va iniciar-se el procés per a la seva canonització, a instància del seu germà Esteve V d'Hongria. La recerca de proves tingué lloc entre 1271 i 1276, però el procés no acabà, tot i que van recollir-se testimonis de 74 miracles (la majoria guaricions i resurreccions). Nous intents de reprendre el procés van tenir lloc en 1640 i 1770. Finalment, Pius XII la canonitzà el 19 de novembre de 1943, el dia de la festa de la seva tia Elisabet d'Hongria.
La seva festivitat és el dia de la seva mort, el 18 de gener.
Quan el monestir on havia estat sebollida va ser suprimit en 1782, les restes van anar al convent de clarisses de Pozsony (avui Bratislava) i de Buda. Part de les relíquies van ser destruïdes en 1789, però d'altres es conserven a Esztergom, Győr i Pannonhalma.

## Notes

* ↑ L'única còpia conservada és al Codex de Margarida, copiat per una monja dominica el 1510

## Enllaços externs

* Fitxa a www.santiebeati.it
* English article on the homepage of the Catholic Church in Hungary Arxivat 2008-03-05 a Wayback Machine.
# Torinoko

El Torinoko era una arma de defensa ninja japonesa consistent en una bomba de fum urticant que permetia als shinobi fugir. Era freqüentment utilitzada per estos guerrers per a distraure a l'enemic amb l'espés fum negre i escapolir-se del lloc de lluita.
# Boleum

Boleum és un gènere de plantes amb flors dins la família brassicàcia. És un gènere monotípic amb una sola espècie: Boleum asperum, que en la vegetació dels Països catalans és autòctona i endèmica:

## Descripció

Mata semicaducifòlia de 30 a 40 cm d'alçada (perd el fullatge en temps fred o molt eixut); rabassa molt liginificada; branquillons erectes; fulles sèssils ordinàriament enteres, estretament oblongolanceolades de 5-30 x 2-4 m; pètals d'un blanc groguenc amb venes obscures, floreix d'abril a juny; fruit amb el segment inferior hel·lipsoïdal.

## Hàbitat

Brolles poc denses de tendència estèpica, sòls calcaris. Es troba només a la Terra Alta occidental, Baix Cinca i Segrià, de 80 a 300 m d'altitud.

## Referències

* ↑ Bolòs i Vigo Flora dels Països Catalans Barcelona 1990
# Heraclides de Sinope

Heraclides de Sinope (llatí: Heracleides, en grec antic: Ἡρακλείδης) fou un poeta grec del qual consta un epigrama a l'Antologia grega. És possible que altres epigrames li corresponguin; tanmateix, apareixen genèricament sota nom d'Heraclides sense indicar la ciutat d'origen. Fou força famós i Diògenes Laerci l'elogia, i diu que era ἐπιγραμμάτων ποιητὴς λιγυρός (un poeta epigramàtic molt enginyós). Diògenes Laerci fa menció de 14 persones amb el nom d'Heraclides.

## Referències

* ↑ 8.Heracleides a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 390
# Cens dels Estats Units del 1950

El Cens dels Estats Units del 1950, és el 17è cens dels Estats Units va ser dirigit per l'Oficina del Cens dels Estats Units, determinà que els residents als Estats Units eren 150.697.361, amb un increment del 14,5% respecte a les 131.669.275 persones enumerades durant el cens de 1940.

## Preguntes al cens

El cens del 1950 va demanar la següent informació a tots els ciutadans:
* adreça
* si era una casa o una granja
* nom
* relació amb el cap de casa (head of household)
* raça
* sexe
* edat
* estatus marital
* lloc de naixement
* si és d'origen forà si es va naturalitzar
* estatus del lloc de treball
* hores treballades a la setmana
* ocupació, indústria i classe de treballador
Addicionalment, una mostra d'individus van tenir altres preguntes sobre ingressos econòmics, història marital, fertilitat i altres temes. La documentació completa sobre el cens del 1950 està disponible a Integrated Public Use Microdata Series.

## Rànquing estatal

1950 U.S. State Population Rankings :
| Rang | Estat | Població |
| 1 | Nova York | 14,830,192 |
| 2 | Califòrnia | 10,586,223 |
| 3 | Pennsilvània | 10,498,012 |
| 4 | Illinois | 8,712,176 |
| 5 | Ohio | 7,946,627 |
| 6 | Texas | 7,748,000 |
| 7 | Michigan | 6,421,000 |
| 8 | Nova Jersey | 4,860,000 |
| 9 | Massachusetts | 4,690,000 |
| 10 | Carolina del Nord | 4,060,000 |
| 11 | Indiana | 3,952,000 |
| 12 | Missouri | 3,946,000 |
| 13 | Geòrgia | 3,451,000 |
| 14 | Wisconsin | 3,449,000 |
| 15 | Tennessee | 3,304,000 |
| 16 | Virgínia | 3,262,000 |
| 17 | Alabama | 3,060,000 |
| 18 | Minnesota | 2,995,000 |
| 19 | Kentucky | 2,957,000 |
| 20 | Florida | 2,821,000 |
| 21 | Louisiana | 2,701,000 |
| 22 | Iowa | 2,621,000 |
| 23 | Washington | 2,386,000 |
| 24 | Maryland | 2,376,000 |
| 25 | Oklahoma | 2,193,000 |
| 26 | Mississipi | 2,169,000 |
| 27 | Carolina del Sud | 2,119,000 |
| 28 | Connecticut | 2,007,280 |
| 29 | Virgínia de l'Oest | 2,006,000 |
| 30 | Kansas | 1,915,000 |
| 31 | Arkansas | 1,906,000 |
| 32 | Oregon | 1,532,000 |
| 33 | Colorado | 1,337,000 |
| 34 | Nebraska | 1,324,000 |
| 35 | Maine | 911,000 |
| x | Districte de Colúmbia | 814,000 |
| 36 | Rhode Island | 779,000 |
| 37 | Arizona | 756,000 |
| 38 | Utah | 696,000 |
| 39 | Nou Mèxic | 687,000 |
| 40 | Dakota del Sud | 652,000 |
| 41 | Dakota del Nord | 616,000 |
| 42 | Montana | 598,000 |
| 43 | Idaho | 592,000 |
| 44 | Nou Hampshire | 531,000 |
| x | Hawaii | 491,000 |
| 45 | Vermont | 377,000 |
| 46 | Delaware | 321,000 |
| 47 | Wyoming | 292,000 |
| 48 | Nevada | 162,000 |
| x | Alaska | 138,000 |

## Referències

* ↑ «Population and Area (Historical Censuses)». United States Census Bureau. Arxivat de l'original el 24 juny 2008. [Consulta: 20 juny 2008].
* ↑ «Library Bibliography Bulletin 88, New York State Census Records, 1790-1925» p. 45 (p. 51 of PDF). New York State Library, 01-10-1981. Arxivat de l'original el 30 gener 2009. [Consulta: 15 desembre 2008].

## Enllaços externs

* Historic US Census data
* 1951 U.S Census Report Contains 1950 Census results
# Casa Pedro Lavella

La Casa Pedro Lavella és una obra de la Vall de Boí (Alta Ribagorça) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular amb tres façanes i una mitgera, cobert a dos vessants amb el carener en sentit nord-sud.
Consta de semisoterrani, dos pisos i golfes, amb el portal d'accés a la planta semisoterrani, a la façana sud. Sobre aquest portal hi ha un balcó i al segon pis una finestra fora de la vertical dels dos anteriors.
A les façanes laterals hi ha diverses finestres.
La façana principal i part de la lateral est conserven l'estuc de calç. Es un bon exemple de l'habitatge modest amb transformacions espontànies.

## Referències

* 1 2 3 4 «Casa Pedro Lavella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Two Rivers (Wisconsin)

Two Rivers és una població dels Estats Units a l'estat de Wisconsin. Segons el cens del 2000 tenia 12.639 habitants.

## Demografia

Segons el cens del 2000, Two Rivers tenia 12.639 habitants, 5.221 habitatges, i 3.414 famílies. La densitat de població era de 860,7 habitants per km².
Dels 5.221 habitatges en un 30,7% hi vivien nens de menys de 18 anys, en un 52,8% hi vivien parelles casades, en un 8,9% dones solteres, i en un 34,6% no eren unitats familiars. En el 29,4% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,6% tenia menys de 18 anys, un 7,8% entre 18 i 24, un 27,4% entre 25 i 44, un 22,4% de 45 a 60 i un 16,8% 65 anys o més.
L'edat mediana era de 38 anys. Per cada 100 dones de 18 o més anys hi havia 92 homes.
La renda mediana per habitatge era de 39.701 $ i la renda mediana per família de 48.241 $. Els homes tenien una renda mediana de 35.378 $ mentre que les dones 23.605 $. La renda per capita de la població era de 18.908 $. Aproximadament el 4,2% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Two Rivers» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Two Rivers». American Fact Finder. Oficina del Cens dels Estats Units, 12-01-2010.
# Boron

Boron és un municipi francès, es troba al departament del Territori de Belfort, a la regió de Borgonya - Franc Comtat. L'any 2018 tenia 484 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 187 | 189 | 227 | 291 | 356 | 351 | 401 |

## Referències

Viccionari
# Heraclides de Siracusa (fill de Lisímac)

Heraclides (llatí: Heracleides, en grec antic: Ἡρακλείδης) fou un general siracusà nomenat comandant després de la primera derrota dels siracusans davant d'Atenes el 415 aC, i associat en el comandament a Hermòcrates de Siracusa i Sicà (Sicanos), investits amb plens poders, diu Diodor de Sicília. Segons Tucídides, Heràclides va atribuir la desfeta a un nombre massa gran de generals i al seu poc control sobre les tropes. El seu pare es deia Lisímac.
Tots tres van ser destituïts a l'estiu següent per no haver aconseguit frenar els progressos dels atenencs. Dels treus nous generals nomenats, un es tornà a dir Heràclides.

## Referències

* ↑ 2.Heracleides a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 387
# Chistén

Chistén (en castellà Gistaín, oficialment Gistaín/Chistén) és un municipi aragonès situat a la província d'Osca i enquadrat a la comarca del Sobrarb.

## Referències

* ↑ LEY 5/2003, de 26 de febrero, de creación de la comarca de Sobrarbe

## Bibliografia

* Gran Enciclopèdia Aragonesa, Gistaín Arxivat 2015-11-22 a Wayback Machine.